ddrg/super_eurlex huggingface dataset:
(8)

Dogovarjanje o zviševanju cen je ponavadi sledilo splošnemu vzorcu, ki je vključeval stike med konkurenti med pripravljalno fazo, preden so kupci obveščeni o cenah, nato med pogajanji s kupci in nazadnje še po podpisu pogodb, s čimer sta se spremljala spoštovanje dogovorov in uspešnost na trgu. Med stiki pred usklajenim delovanjem so stranke iskale podporo za predlagano zvišanje cen ter se dogovorile o zneskih ter izdelkih in območju, ki jih bo zvišanje pokrivalo, prav tako pa tudi o vodji in časovnem usklajevanju objav. Faza izvajanja kršitve je bila osredotočena na spremljanje odzivov kupcev na objavljena zvišanja cen in na vzajemno obveščanje o stanju pogajanj s kupci glede cen. Stiki, ki so temu sledili, so ponavadi vključevali izmenjavo podrobnih podatkov o pogodbenih količinah in cenah s posameznimi kupci.
(1)

Salvador je bil z Odločbo Komisije 2005/924/ES (2) z dne 21. decembra 2005 vključen na seznam držav v razvoju, upravičenih do ugodnosti posebnega spodbujevalnega režima za trajnostni razvoj in dobro upravljanje iz Uredbe (ES) št. 980/2005, za obdobje od 1. januarja 2006 do 31. decembra 2008.
(6)

Dva kitajska proizvajalca izvoznika, tj. Ningbo Ruyi Joint Stock Co. Ltd. in Zhejiang Noblelift Equipment Joint Stock Co. Ltd., ki sta sodelovala tudi v prvotni preiskavi, sta predložila zadostno izpolnjena vprašalnika. Proizvajalec izvoznik Yale Industrial Products Co. Ltd. je predložil le zelo nepopolne informacije in se, po tem ko je bil uradno obveščen, šteje, da ni sodeloval v skladu s členom 18 osnovne uredbe. Proizvajalca izvoznika Ningbo Liftstar Material Transport Equipment Factory in Ningbo Tailong Machinery Co. Ltd, ki sta sodelovala v prvotni preiskavi, za to ponovno preiskavo za ugotavljanje absorpcije nista predložila nobenih informacij.
(148)

V povezavi s tem je treba tudi poudariti, da relativno široka paleta inovativnih instrumentov lastnega kapitala, ki so sedaj kreditnim institucijam na razpolago v več državah kot temeljna lastna sredstva in dodatna lastna sredstva, v Nemčiji še ni obstajala, ko se je leta 1991 zgodil prenos kapitala IB na LSH in ko je morala LSH leta 1993 izpolniti strožje kapitalske zahteve, ki so začele veljati v tistem času. Nekateri izmed teh instrumentov so bili razviti šele kasneje, drugi pa so že obstajali, a v Nemčiji niso bili priznani. Instrumenti, ki so v praksi bili na razpolago in so se v glavnem tudi uporabljali, so bila potrdila o udeležbi pri dobičku in podrejena posojila (obakrat gre za dodatna lastna sredstva, drugi instrument pa je bil priznan šele leta 1993). Primerjava kapitala IB s takšnimi inovativnimi instrumenti, ki so bili večinoma razviti šele kasneje in so bili deloma na razpolago le v drugih državah, tako ni primerna.
(2)

Do prehoda z misije Afriške unije na operacijo Združenih narodov (ZN) v skladu z Resolucijo Varnostnega sveta ZN 1706 (2006) je Svet v skladu s členom 2 Sklepa 2006/486/SZVP in v luči Sklepa Mirovnega in varnostnega sveta Afriške unije z dne 20. septembra 2006 sklenil nadaljevati civilno-vojaški podporni ukrep Evropske unije za misijo Afriške unije v regiji Darfur v Sudanu do 31. decembra 2006.
(122)

Stranke so za svoje izračune uporabile metodo CAPM in netvegano temeljno obrestno mero za LBB v višini 7,23 % z dne 31. decembra 1992. Določitev te obrestne mere je temeljila na domnevi, da ima LBB sredstva WBK na razpolago vseskozi. Stranke torej niso upoštevale časovno omejenega netveganega donosa, razvidnega na trgu v času prenosa za točno določeno obdobje naložbe (na primer 10-letni donosi na državne obveznice), saj takšna obravnava ne bi upoštevala tveganja ponovne naložbe, tj. tveganja, da bi po izteku obdobja naložbe prišlo do ponovne naložbe s takšno netvegano obrestno mero. Stranke so mnenja, da se tveganju naložbe najbolje sledi na podlagi „indeksa skupnega donosa“. Zato so uporabile indeks donosnosti REX10 nemške borze Deutsche Börse AG, ki izraža donosnost na naložbo obveznic Zvezne republike Nemčije za obdobje 10 let. Ta uporabljena indeksna vrsta vsebuje posamezna letna stanja indeksa donosnosti REX10 po letu 1970. Stranke so nato izračunale letni donos, ki zrcali trend, izražen v temeljnem indeksu donosnosti REX10 v obdobju med 1970 in 1992, in tako prišle do navedene netvegane temeljne obrestne mere v višini 7,23 % (31.12.1992).
(2)

Litva namerava uvesti znižano stopnjo (5 %) za oskrbo z daljinskim ogrevanjem, medtem ko bo za zemeljski plin in električno energijo še naprej veljala splošna stopnja (18 %). To razlikovanje stopenj ne povzroča prehoda z uporabe električne energije ali zemeljskega plina za ogrevanje na uporabo daljinskega ogrevanja. Glavni razlogi za to so nacionalna pravila za določanje cen, saj se cene zemeljskega plina, električne energije in daljinskega ogrevanja precej razlikujejo, in dejstvo, da so iz tehnično-tehnološkega vidika ti proizvodi lahko medsebojno zamenljivi zgolj za namene ogrevanja. Poleg tega v Litvi na splošno uporabljajo električno energijo za ogrevanje samo gospodinjstva, ki nimajo tehnične možnosti, da bi uporabljala plin ali se priključila na omrežje daljinskega ogrevanja. V tej zvezi gospodinjstva, ki trenutno uporabljajo električno energijo, ne bodo prešla na daljinsko ogrevanje, ker niso priključena na omrežje daljinskega ogrevanja. Tudi tista, ki uporabljajo plin za ogrevanje, se verjetno ne bodo preklopila na daljinsko ogrevanje, ker je po podatkih litovskih organov cena za daljinsko ogrevanje, brez davka na dodano vrednost, višja od cene za ogrevanje s plinom. V vsakem primeru bi to lahko storila le, če imajo zagotovljene povezave na daljinsko ogrevanje.
(4)

Komisija je z objavo obvestila v Uradnem listu Evropske unije (2) („obvestilo o začetku“) uvedla protidampinški postopek glede uvoza nekatere obutve z zgornjim delom iz gume ali plastične mase (razen nepremočljive obutve s podplati in zgornjim delom iz gume ali plastične mase, katere zgornji del ni pritrjen na podplat in ne spojen z njim s šivanjem, z zakovicami ali z žeblji, vijaki, čepi ali po podobnih postopkih) ali z zgornjim delom iz usnja ali umetnega usnja, s kovinsko kapico, trenutno uvrščene pod oznakami KN 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 in ex 6405 90 90 in s poreklom iz LRK in Indije, v Skupnost.
(3)

Zahtevek Republike Finske zadeva proizvodnjo, vključno s soproizvodnjo ter prodajo (veleprodajo in maloprodajo) električne energije. Veleprodajni trg na Finskem je v veliki meri vključen v nordijski trg energije (Danska, Norveška, Švedska in Finska). Sestavljen je iz dvostranskega trga med proizvajalci na eni strani ter dobavitelji in industrijskimi podjetji na drugi, in prostovoljne nordijske energetske borze Nordpool, ki ima promptni in terminski trg. Tako obstaja jasen razvoj proti regionalnemu veleprodajnemu trgu, čeprav ozka grla v prenosu včasih ta trg delijo na zemljepisno različna cenovna območja, med katerimi Finska predstavlja eno območje. Tako je bila Finska, po podatkih finskih organov in Nordpoola Finske, ločeno cenovno območje 9,3 % časa v letu 2005 (4). Tudi pri proizvodnji je jasen razvoj proti regionalnemu trgu, čeprav lahko ozka grla pri prenosu in omejene možnosti (5) povezav med finskimi omrežji in omrežji drugih območij Skupnosti in Rusije začasno omejijo trg na finsko ozemlje, pri čemer Ålandski otoki niso vključeni. Maloprodajni trg je skladen s finskim ozemljem, pri čemer Ålandski otoki niso vključeni, ker, kot so potrdili finski organi, trgovci z električno energijo iz ostalih nordijskih držav, ki nimajo sedeža na Finskem, še niso resnična alternativa, kar zadeva potrošnike ali male ali srednje velike stranke.
—

imena članov bodo objavljena na spletni strani GD za notranji trg in storitve. Imena članov so zbrana, obdelana in objavljena v skladu z določbami Uredbe (ES) št. 45/2001 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov;
(3)

Osnutek zakona se bo imenoval „(spremenjen) zakon o živilih (nadzoru in prodaji) (člen 2) iz leta 2005“ in se bo bral skupaj z zakoni o živilih (nadzoru in prodaji) od leta 1996 do leta 2005 (v nadaljevanju „temeljna zakonodaja“). Pravni sistem, sestavljen iz temeljne zakonodaje in osnutka zakona, se imenuje „zakon o živilih (nadzoru in prodaji) od leta 1996 do leta 2005 (člen 2)“.
(4)

Drugi obrok je treba izplačati leta 2007, potem ko Komisija prejme in odobri finančno in tehnično poročilo o aktivnosti, ki podrobno navaja, v kolikšni meri so izpolnjeni cilji, določeni ob izdelavi minimalnih in razširjenih programov v skladu s členom 6(1)(b) Odločbe 2000/439/ES in členom 6(2) Uredbe (ES) št. 1639/2001.
Komisija opozarja, da je v skladu z odločitvijo o začetku postopka, sprejeto januarja 2005, namen te odločbe oceniti, ali je mogoče kvalificirati kot pomoč ukrepe za dokapitalizacijo AZ Fly in AZ Servizi, ki jih je Italija priglasila.

Čeprav se odločitev o začetku postopka ne nanaša na to vprašanje, je Komisija glede na vsebino pripomb, ki jih je prejela od njih, želela zainteresiranim stranem pustiti možnost, da ji sporočijo pripombe k izpolnjevanju obveznosti, ki jih je Italija sprejela ob odobritvi pomoči za reševanje, ter k podrobnim pravilom uporabe te pomoči. Komisija na podlagi teh elementov in zaradi preglednosti v tem delu predstavlja predhodno analizo tega vprašanja. Alitalio v vsakem primeru še naprej zavezujejo isti pogoji in obveznosti, dokler ne bo povrnila premostitvenega posojila ali do ukinitve državnega jamstva, ki ji je bilo odobreno v ta namen. Ta del torej ne vpliva na končno oceno Komisije o tem vprašanju in zlasti ne na možnost, da bi Komisija zadevo neposredno predložila Sodišču Evropskih skupnosti v skladu s členom 88(2) Pogodbe o ustanovitvi Evropske skupnosti ali začela postopek zaradi zlorabe pomoči za reševanje, če bi naknadno menila, da obstajajo razlogi, ki opravičujejo take pomisleke.

Komisija opozarja, da je eden od glavnih pogojev za odobritev pomoči za reševanje ta, da pomoč nima hudih negativnih učinkov v drugih državah članicah. Italijanski organi so zato, kot je navedeno v odločitvi o odobritvi pomoči za reševanje, sprejeli obveznosti glede razvoja zmogljivosti družbe in odsotnosti dampinških cen na novih letalskih progah. Ti dve vprašanji obravnavajo točke 150 do 172.
(15)

Načrt za prestrukturiranje zadruge predvideva posaditev starejših vinogradniških površin, ki so dosegle konec pridelovalnega cikla, s sortami z registriranim geografskim poreklom, ki so najbolj značilne za to deželo (Verdicchio dei castelli di Jesi in Rosso Conero), ter naložbe v stroje, da se znižajo stroški delovne sile in poveča dobičkonosnost podjetja. Predvideni so naslednji ukrepi: a) obnova in prestrukturiranje 10 hektarjev vinogradov z registriranim geografskim poreklom, ki se na podlagi petletnega naložbenega načrta izvedeta v skladu z uredbami Skupnosti (Uredbi (ES) št. 1493/1999 in št. 1227/2000); b) posaditev sort z registriranim geografskim poreklom (se izvaja) na 10,5 hektarja vinogradov (Verdicchio dei castelli di Jesi na 2,5 ha in Rosso Conero na 8,5 ha); c) nakup stroja za obiranje grozdja za 386 900 000 ITL (199 820 EUR), ki z mehanizacijo nekaterih obdelovalnih del omogoča znižanje stroškov delovne sile za približno 184 800 000 ITL (95 440 EUR) na leto.
(2)

V skladu z drugim odstavkom člena 13 Priloge X h kadrovskim predpisom je treba s 1. februarjem 2005, 1. marcem 2005, 1. aprilom 2005, 1. majem 2005 in 1. junijem 2005 prilagoditi nekatere od teh korekcijskih faktorjev, potem ko se je v določenih tretjih državah, ob upoštevanju statističnih podatkov, ki so na voljo Komisiji, razlika med življenjskimi stroški, izmerjena na podlagi korekcijskega faktorja in ustreznega menjalnega tečaja, povečala za več kot 5 % od zadnje določitve ali prilagoditve korekcijskih faktorjev –
(2)

Nemčija in Portugalska sta obe uvedli program za krepitev njune infrastrukture za zdravstvene inšpekcijske preglede rastlin in rastlinskih proizvodov iz tretjih držav. Zaprosili sta za dodelitev finančnega prispevka Skupnosti za leto 2006 za te programe v skladu z Uredbo Komisije (ES) št. 998/2002 z dne 11. junija 2002 o podrobnih pravilih za izvajanje določb, ki se nanašajo na dodelitev finančnega prispevka Skupnosti za države članice zaradi krepitve infrastrukture za zdravstvene inšpekcijske preglede rastlin in rastlinskih proizvodov iz tretjih držav (2).
(7)

Odločba Komisije 2003/804/ES z dne 14. novembra 2003 o določitvi pogojev v zvezi z zdravstvenim stanjem živali in izdajanjem spričeval za uvoz mehkužcev, njihovih iker in gamet za nadaljnje gojenje, vzrejo, ponovno nasaditev ali prehrano ljudi (8) in Odločba Komisije 2003/858/ES z dne 21. novembra 2003 o pogojih zdravstvenega varstva živali in zahtevah za spričevala za uvoz živih rib, njihovih iker in zaroda, namenjenih za gojenje, ter živih rib in proizvodov iz ribogojstva, namenjenih za prehrano ljudi, (9) določata pogoje za izdajanje spričeval za žive školjke, žive ribe in proizvode iz ribogojstva, namenjene za prehrano ljudi.
(4)

Ko sta dosegla politično soglasje o Uredbi (ES) št. 1698/2005, sta se Svet in Komisija v skupni izjavi glede Bolgarije in Romunije dogovorila, da do leta 2013 podaljšata ukrep o svetovalnih storitvah iz Priloge VIII k Aktu o pristopu Bolgarije in Romunije glede opravljanja svetovalnih storitev za kmete, ki prejemajo podporo za delno samooskrbo. Akt o pristopu je treba prilagoditi, da bi se upošteval ta dogovor –
(10)

Ta odločba ne predstavlja razvoja določb schengenskega pravnega reda v smislu Sporazuma, sklenjenega med Svetom Evropske unije ter Republiko Islandijo in Kraljevino Norveško, o pridružitvi teh dveh držav k izvajanju, uporabi in razvoju schengenskega pravnega reda, saj je naslovljena le na države članice, ki schengenskega pravnega reda še ne izvajajo v celoti. Vendar zaradi skladnosti in ustreznega delovanja schengenskega sistema zajema ta odločba tudi vizume in dovoljenja za prebivanje, ki jih izdajo tretje države, ki so pridružene k izvajanju, uporabi in razvoju schengenskega pravnega reda in ki v celoti izvajajo schengenski pravni red, kakor sta Republika Islandija in Kraljevina Norveška.
(2)

Ker se zdaj uporabljajo Uredba Evropskega parlamenta in Sveta (ES) št. 852/2004 z dne 29. aprila 2004 o higieni živil, Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora in Uredba Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi, je treba spremeniti in posodobiti pogoje Skupnosti v zvezi z zdravstvenim varstvom živali in javnozdravstvenim varstvom ter zahteve za izdajo spričeval za uvoz mesnih izdelkov, pridobljenih iz domačega goveda, prašičev, ovc, koz, kopitarjev, perutnine, gojene divjadi, domačih kuncev in divjadi, v Skupnost.
(1)

Svet je s sklepom z dne 15. septembra 2006 (2) imenoval člane in nadomestne člane Svetovalnega odbora za prosto gibanje delavcev za obdobje od 14. septembra 2006 do 13. septembra 2008, razen italijanskih in malteških članov oziroma nadomestnih članov ter švedskega člana v skupini predstavnikov vlad.
(4)

Odločbi Komisije 2006/115/ES (7) in 2006/135/ES (8) sta bili razveljavljeni in nadomestili sta ju odločbi Komisije 2006/563/ES (9) in 2006/415/ES (10). Hrvaška in Švica sta Komisijo obvestili, da pristojni organi teh dveh držav zdaj uporabljajo zaščitne ukrepe, ki ustrezajo ukrepom, ki jih uporabljajo pristojni organi držav članic, kot je določeno v odločbah 2006/563/ES in 2006/415/ES. Navedbe v prilogah k odločbama 2006/265/ES in 2006/533/ES je zato treba posodobiti.
(2)

Ker bo Bolgarija 1. januarja 2007 pristopila k Skupnosti, je v skladu z Direktivo Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (2) in Odločbo Komisije 2005/393/ES z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (3), obvestila Komisijo, da je nemudoma prepovedala premik živali iz vrst, ki so dovzetne za bolezen modrikastega jezika, njihovih semenčic, jajčec in zarodkov s prizadetih območij.
(4)

Eurofer je v imenu številnih uporabnikov zadevnega izdelka trdil, da so se od obdobja preiskave tržne razmere spremenile. Pritožniki v prvotni preiskavi in drugi proizvajalci Skupnosti zadevnega izdelka, ki jih zastopa Euroalliages, so predložili pripombe na te trditve in prišlo je do izmenjave nasprotujočih si stališč.
(3)

Egipt je predložil poročilo o razlogih za te primere. To poročilo podrobneje obravnava strožje ukrepe Egipta v zvezi z „neokuženimi območji“ in izvozniki, povezanimi s temi prestreženimi pošiljkami. Za uvozno sezono 2006/2007 so bila nekatera področja odstranjena s seznama „neokuženih območij“. Dva izvoznika, povezana s temi prestreženimi pošiljkami sta bila uradno posvarjena, enemu pa je bil prepovedan izvoz v sezoni 2006/2007.
(3)

Glede na uradno izjavo poljskega pristojnega organa so nekateri obrati v sektorjih mesa, rib in mleka zaključili postopek posodabljanja in so zdaj v celoti usklajeni s pravnimi akti Skupnosti. Nekateri obrati so prenehali opravljati dejavnosti, za katere so pridobili prehodno obdobje. Poleg tega bodo nekateri obrati v sektorju mleka, ki jim je bilo dovoljeno predelovati mleko, ki izpolnjuje zahteve EU, in mleko, ki ne izpolnjuje zahtev EU, predelovali samo mleko, ki izpolnjuje zahteve EU. Zato je treba navedene obrate črtati s seznama obratov v prehodnem obdobju.
2.

Vstavita se naslednja člena 2b in 2c: „Člen 2b Odstopanja 1. Z odstopanjem od člena 2a(1) lahko pristojni organ dovoli: (a) gojenje perutnine na prostem, če se perutnina oskrbuje s krmo in vodo na zaprtem ali na pokritem tako, da zadostno odvrača pristajanje divjih ptic in s tem preprečuje stik divjih ptic s hrano in vodo, ki sta namenjeni perutnini; (b) uporabo vodnih zajetij na prostem, če so za nekatere vrste perutnine potrebna zaradi dobrega počutja živali in so zadostno zaslonjena pred divjimi pticami; (c) oskrbo z vodo iz površinskih vodnih zajetij, do katerih imajo dostop divje vodne ptice, in sicer po obdelavi vode, ki zagotavlja inaktivacijo morebitnega virusa aviarne influence; (d) uporabo umetnih ptic za vabo med lovom: (i) za imetnike umetnih ptic za vabo, ki so registrirani pri pristojnem organu in ki lahko pod strogim nadzorom tega organa uporabljajo umetne ptice za vabo pri privabljanju ptic, namenjenih zajemanju vzorcev v okviru programov za izvajanje nadzora držav članic za aviarno influenco pri perutnini in prostoživečih pticah iz Odločbe 2005/732/ES; ali (ii) v skladu z ustreznimi ukrepi biološke varnosti, ki vključujejo: — označitev posameznih umetnih ptic za vabo z obročkovalskim sistemom, — izvajanje posebnega sistema nadzora umetnih ptic za vabo, — beleženje in poročanje o zdravstvenem stanju umetnih ptic za vabo ter laboratorijsko preskušanje prisotnosti aviarne influence v primeru smrti takšnih ptic in na koncu sezone lova na ptice, — strogo ločevanje med umetnimi pticami za vabo ter domačo perutnino in drugimi pticami v ujetništvu, — čiščenje in dezinfekcijo prevoznih sredstev in opreme za prevoz umetnih ptic za vabo in obiske območij, kjer se te ptice uporabljajo, — omejitev in nadzor gibanja umetnih ptic za vabo, zlasti za preprečevanje stika z različnimi vodnimi telesi, — razvoj in izvajanje ‚smernic dobrih praks biološke varnosti‘, ki podrobneje določajo ukrepe, navedene od prve do šeste alinee, — izvajanje sistema poročanja o podatkih, pridobljenih s pomočjo ukrepov iz prve, druge in tretje alinee. 2. Z odstopanjem od člena 2a(2) lahko pristojni organ dovoli zbiranje perutnine in drugih ptic v ujetništvu. Člen 2c Pogoji za pridobitev dovoljenja in ukrepi, ki temu sledijo 1. Države članice zagotovijo, da se dovoljenja v skladu s členom 2b odobrijo samo na podlagi ugodne ocene tveganja in pod pogojem, da se izvajajo ukrepi biološke varnosti za preprečevanje možne širitve aviarne influence. 2. Zadevna država članica pred odobritvijo dovoljenja za uporabo umetnih ptic za vabo v skladu s členom 2b(1)(d)(ii) Komisiji predloži oceno tveganja, skupaj z informacijami o ukrepih biološke varnosti, ki jih je treba uvesti za zagotavljanje ustreznega izvajanja navedenega člena. 3. Države članice, ki odobrijo odstopanja v skladu s členom 2(b)(1)(d)(ii), Komisiji predložijo mesečno poročilo o sprejetih ukrepih biološke varnosti.“
SL Uradni list Evropske unije L 185/14

SKLEP SVETA IN KOMISIJE

z dne 21. februarja 2005

o sklenitvi Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Gruzijo na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

(2006/455/ES, Euratom)

SVET EVROPSKE UNIJE

IN KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2) in členov 55, 57(2), 71, 80(2), 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju Pogodbe o pristopu iz leta 2003 in zlasti člena 2(3) Pogodbe,

ob upoštevanju Akta o pristopu iz leta 2003 in zlasti člena 6(2) Akta,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ob upoštevanju naslednjega:

(1) Protokol k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Gruzijo na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji je bil v imenu Evropskih skupnosti in njunih držav članic podpisan 30. aprila 2004.

(2) Od 1. maja 2004 do začetka veljavnosti se je Protokol začasno uporabljal.

(3) Protokol je treba odobriti –

SKLENILA:

Člen 1

Protokol k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Gruzijo na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Evropske skupnosti, Evropske skupnosti za atomsko energijo in držav članic.

Besedilo Protokola je priloženo temu sklepu (2).

Člen 2

Predsednik Sveta v imenu Skupnosti pošlje uradno obvestilo iz člena 4 Protokola. Predsednik Komisije istočasno pošlje to uradno obvestilo v imenu Evropske skupnosti za atomsko energijo.

V Bruslju, 21. februarja 2005. Za Svet Predsednik J. ASSELBORN Za Komisijo Predsednik J. M. BARROSO

(1) Mnenje z dne 26. oktobra 2004 (še ni objavljeno v Uradnem listu).

(2) Glej stran 10 tega Uradnega lista.